Document ID: 32001R1579

Kommissionens forordning (EF) nr. 1579/2001
af 1. august 2001
om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed(1), senest ændret ved Kommissionens forordning (EF) nr. 2724/2000(2), særlig artikel 19, stk. 3, og
ud fra følgende betragtninger:
(1) På den 11. konference mellem parterne i konventionen om international handel med udryddelsestruede vilde dyr og planter (CITES), afholdt i Gigiri (Kenya) fra den 10. til den 20. april 2000, vedtog parterne konferenceresolution 11.10 om handel med hårde koraller.
(2) Noterne vedrørende fortolkningen af bilag A, B, C og D, der er opstillet i bilaget til forordning (EF) nr. 338/97, må tilpasses for at omfatte nogle af betingelserne i resolution 11.10 vedrørende definitionerne af koralsand og koralfragmenter i overensstemmelse med definitionen af "enheder" i artikel 2, litra t), i forordning (EF) nr. 338/97.
(3) Der er foretaget ændringer i tillæg III til konventionen om international handel med udryddelsestruede vilde dyr og planter. Disse ændringer bør indarbejdes i bilag C til forordning (EF) nr. 338/97.
(4) Forordning (EF) nr. 338/97 bør derfor ændres som anført.
(5) De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter, der er nedsat i medfør af artikel 18 i forordning (EF) nr. 338/97 -
UDSTEDT FØLGENDE FORORDNING:
Artikel 1
Bilaget til forordning (EF) nr. 338/97 ændres som anført i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2001.

Labels: 3
20